

# IPA RSKP ŠTAJERSKA

## POROČILO OD DELU ZA LETO

**2020**

**MARIBOR, JANUAR 2021**

POROČILO O DELU

**POROČILO O DELU**

 **IPA KLUBA ŠTAJERSKA ZA LETO 2020**

V letu 2020 smo se člani UO dobivali na rednih sejah prav tako pa smo imeli več korenspondenčnih sej. Na vse seje je bil vabljen tudi predsednik nadzornega odbora g. Drevenšek.

Tudi v letu 2020 se nadaljuje trend povečanja informiranja članstva. Na področju odnosov z javnostmi in obveščanjem članov smo nadaljevali z obveščanjem preko različnih komunikacijskih kanalov. Tudi v letošnjem letu so člani prejemali elektronske novice (dokler so še potekali dogodki), ki so bile uvedene v letu 2019. V adremo so bili vnešeni novi naslovi za elektronsko obveščanje. Trenutno je IPA klub Štajerska edini klub s tovrstnim obveščanje v Sloveniji.

Število objavljenih novic je nižje, saj so v preteklem letu številni dogodki odpadli.

Na spletni strani je bilo objavljenih 17 novic (2019-38), na družbenih omrežjih 37 novic (2019-83). Klub ima 720 sledilcev na Facebooku (18% več kot v letu 2019)

V mesecu oktobru, smo preverili članstvo kluba. Potrebno je bilo uskladiti podatke, ki nam jih je posredoval blagajnik sekcije IPA Slovenije z našimi evidencami gibanja članstva v tem letu. Na podlagi naših popravkov, so bile natisnjene izkaznice za leto 2021.

UO IPA kluba Štajerska je obravnaval 2 prispeli prošnji za finančno pomoč članoma kluba , katera sta se znašla v težkih finančnih težavah. Prošnji sta bili odobreni in sicer vsakemu članu je bilo nakazano po 300 evrov, prav tako pa smo poslali vlogo na socialno komisijo IPA sekcije Slovenije, katera je prav tako prispevala finančna sredstva in sicer po 500 evrov na člana.

Na športnem področju je bilo letos tako kot na drugih področjih zaradi razmer z virusom Covid 19 zelo malo prireditev večina pa jih je bila odpovedanih, tako so se naši člani udeležili 7. IPA državnega prvenstva v veleslalomu in lige v tenisu Pekre 2020.

Prav tako smo v UO sprejeli sklep, da vsem članom kluba ob plačilu članarine za leto 2021 podarimo priložnostno darilo, za leto 2021 je to zaščitna maska z odtisnjenim emblemom IPA kluba Štajerska.

Mednarodna dejavnosti naših članov v letu 2020 ni bilo z člani iz tujine smo bili samo na zvezi preko družabnih medijev in telefonov.

 V IPA klub Štajerska je včlanjenih 973 članov. Danes lahko rečemo, da je delo v regionalnem klubu pregledno tako po organizacijski, vsebinski in finančni strani. V upravnem odboru kluba se zavedamo, da so še možnosti za širitev dejavnosti zato vedno podpiramo nove ideje omejeni smo le z finančnimi sredstvi, ki jih imamo na razpolago.

Vsem članom UO, NO, ČR in poverjenikom po posameznih sredinah in drugim članom IPA, ki ste v letu 2020 opravili veliko prostovoljnega dela in s svojimi športnimi dosežki ter osebnim ravnanjem, vzgledom in strokovnostjo pomagali krepiti ugled organizacije IPA

**se iskreno zahvaljujem**

**in vam želim vse dobro v letu 2021.**

 Robert Mesiček mag.prav.

 PREDSEDNIK IPA KLUBA ŠTAJERSKA